**FAUMØTE 20.mars 2019**

**Til stede:**

Helene, Ronny, Einar, Marianne, Hege, Jon Børre, Nina, Unndis og Yngve

**SAK 1 – Skoleveien fra Myklevik til Svarholt skole**

Skoleveien fra Myklevik via Helle har flere gangfeltoverganger som spesielt vinterstid er svært trafikkfarlig. Dette gjelder gangfeltet som er på midt i kirkebakken på Mykleviksiden av kirken samt overgangen fra “Petter Lång-garasjen” til Hellesjyveien.

FAU har fått innspill fra Hellesjyen velforening som ber om at hjelp til å fremme saken for rette myndighet. FAU mener at det må rettes en henvendelse til Statens vegvesen og be om befaring på overgangene hvor FAU, Hellesjyen velforening og Statens vegvesen er representert. I den sammenheng er det også ønskelig å se på gangfeltovergange i kirkebakken, slik at de kanskje kan sees på sammen. Denne saken har også vært håndtert tidligere uten at det har ført frem til endring av gangfeltovergangen.

Yngve utarbeider et brev, som sendes fra FAU og formidler kontakt med Hellesjyen velforening.

**SAK 2 – trafikksituasjonen utenfor skolen**

Denne saken har pågått over veldig mange år og FAU må følge opp tettere for å få fremdrift. Kort fortalt har det vært sendt flere brev til kommunen med påfølgende purringer de siste årene.

Siden kommunen ikke responderer på våre henvendelser har FAU vært i kontakt med ansatt hos fylkesmannen som har gitt innspill til hvordan denne saken kan tas videre. I første omgang sender Ronny B en ny purring til Vestvågøy kommune med kopi til fylkeskommunen. Hvis vi ikke mottar svar fra kommunen må FAU følge opp med å sende klage direkte til fylkesmannen.

I den nevnte purringen til Vestvågøy kommune vedlegges det også et utarbeidet forslag til hvordan parkeringsområdet kan reguleres. Dette er et privat initiativ fra Thomas Trones som kan benyttes i sin helhet eller som et forslag til videre arbeid. Jon Børre formidler forslaget fra Trones og videre til Ronny.

Et annet trafikksikkerhetstiltak er at alle lærere og foreldre oppfordres til å rygge bilen inn på parkeringsplassen ved skola. FAU-representantene bør legge dette ut på klassesidene som informasjon og rektor distribuerer påminnelse/info til sin stab.

**SAK 3 – Forslag på nytt ordensreglement for grunnskolen.**

Det nye ordensreglementet for grunnskolen er levert ut til FAU i dagens møte. Det ble ikke anledning til å gjennomgå det i møtet, så dette må eventuelt utføres i etterkant av møtet. Innspill sendes til Jon Børre innen 15.april . Jon Børre formidler samlet tilbakemelding til rektor.

Det nye ordensreglementet vedlegges referatet.

**Eventuelt**

Vårdugnad - Forslag om onsdag 8.mai, men endelig dato settes på neste FAU-møte.

Forslag om nytt FAU-møte i slutten av april. Nærmere innkalling kommer.

Møtet avsluttet kl 21.00.

Yngve Toften

(referent)